《寄怀家工部仞千 其四》
清代·徐仲山

弱冠曾歆李杜名，怜渠秀骨本天成。阳春白雪凭谁和，凤管鸾笙赖尔赓。

司马才高凌汉代，雕龙手妙接西京。休将彩笔题桥柱，留作升平雅颂声。

作者简介：徐仲山，字次岳，广东揭阳人，寄籍彰化。丁曰健观察见其文奇之，遂入邑庠，为廪生。存诗一首，见连横《台湾诗乘》，今据以校录。